29-a de marto

La 29-a de marto estas la 88-a tago de la jaro (la 89-a en superjaroj) laŭ la gregoria kalendaro. 277 tagoj restas.

Je la 29-a de marto okazis, interalie:

Eventoj 
 -479: En Antikva Grekio armeo de Artabazos la 1-a el Frigio, generalo de Kserkso la 1-a, estas forportita de cunamo dum sieĝo de Potidea
 -87: Post 54 jaroj de regado mortis ĉina imperiestro Wu Di el Han-dinastio - dum lia regado konfuceanismo iĝis oficiala doktrino de Ĉinio
 537: Vigilio iĝis papo
 1139: Papo Inocento la 2-a eldonis buleon Omne datum optimum, prizorgante ordenon de templanoj kaj donante al ĝi plurajn privilegiojn
 1254: Papo Inocento la 4-a aprobis uzon de glagolica alfabeto kaj malnovslava lingvo en kultado por kroataj regionoj
 1410: Giudicato di Arborea estis vendita al reĝo de Aragono
 1430: Militante kun Venecia respubliko Sultano de Otomana Imperio Murado la 2-a konkeris Tesalonikon, post 8-jara sieĝo
 1461: Militoj de rozoj: Batalo de Towton - Eduardo la 4-a venkis lankastrojn
 1464: Baziliko de Székesfehérvár: Matiaso la 1-a kroniĝis kiel reĝo de Hungario
 1516: Venecia respubliko: en Venecio establiĝis unua en la mondo juda geto
 1549: Brazilo: urbo Salvador fondiĝis kiel unua ĉefurbo
 1565: Svedaj transmaraj kolonioj: svedaj setlantoj ekloĝis en Nova Svedio, proksime al la nuna urbo Filadelfio
 1593: Pollando: Supera Animzorga Seminario fondiĝis en Kalisz
 1632: Britujo kaj Francujo subskribis la traktaton de Saint-Germain-en-Laye, per kiu Britujo redonis la kolonion Novfrancujon, la nunan Kebekion, konkeritan en 1629
 1638: Svedaj transmaraj kolonioj: kolonio Nova Svedio establiĝis apud la Delavara Golfeto en Nordameriko
 1644: Angla enlanda milito: en batalo de Cheriton venkis parlamenta armeo
 1676: Hungara abato János Gubasóczy iĝis episkopo de Vác
 1790: Pola-prusa alianco subskribiĝis en Varsovio
 1792: Gustavo la 4-a Adolfo iĝis reĝo de Svedio
 1807: Germana inĝeniero Heinrich Olbers malkovris la plej helan asteroidon Vesta
 1809: Grandprinclando Finnlando kreiĝis
 1827: En Vieno okazis funebra entombigo de Ludwig van Beethoven
 1831: En Bosnio komenciĝis granda kontraŭturka ribelo ene de Otomana imperio
 1848: Pro atmosfera frosto Niagara Akvofalaro kristaliĝis dum 30 horoj
 1848: Laŭ iniciato de Adam Mickiewicz en Romo fondiĝis militista formacio nomata legio de Mickiewicz
 1849: Britio aneksis Panĝabon
 1857: Sipajo Mangal Pandej ribelis en sia regimento kontraŭ la brita kolonia regado en Barato - hindia ribelo por sendependeco eksplodis la 10-an de majo
 1864: Britio anoncis transdonon de Ioniaj insuloj al Grekio kiel doto al la nova reĝo Georgo la 1-a
 1867: Reĝino Viktoria donis reĝan konsenton al britaj posedaĵoj en Nordameriko, kiu la 1-an de julio formale establos dominion de Kanado
 1871: Londono: brita reĝino Viktoria malfermis eventejon Royal Albert Hall
 1886: John Pemberton de Atlanta kreis novan resanigan trinkaĵon, nun konatan kiel Koka-kolao
 1886: Aŭstro Wilhelm Steinitz iĝis unua ŝakmondĉampiono venkante super Johannes Zukertort, pola-germana ŝakisto
 1899: Pioniro de radio Guglielmo Marconi transdonis unuan mesaĝon helpe de sendrata telegrafo inter Britio kaj la kontinento
 1901: En Aŭstralio okazis unua parlamenta baloto
 1910: Ribelo de Huanghuagang, lasta malsukcesa provo revolucii kontraŭ Dinastio Qing
 1912: Ekspedicio Terra Nova: brita esploristo Robert Scott dum reveno de la suda poluso faris la lastan enskribon en sia taglibro
 Unua mondmilito:
 1918: Kuglo de germana Pariz-kanono trafis dum meso preĝejon al St. Gervais, situintan kontraŭ la pariza urbodomo, kaŭzante falon de volbo rezulte de kio pereis 88 personoj kaj 68 vundiĝis
 1919: Francio: murdisto de socialista gvidanto Jean Jaurès, la naciisto Raoul Villain estis liberigita
 1919: Ĉeĥoslovakio: ŝarĝaŭtomobilo Tatra aperis merkate
 1923: Dua Pola Respubliko: Kartuzy iĝis urbo
 1925: Funkciulo de Ŝtata Polico Józef Muraszko pafmortigis du oficirojn de la Pola Soldataro, komunistojn kondamnitajn al mortpuno — ambaŭ estis survoje al pola-soveta landlimo, kie ili estis interŝanĝotaj kun poloj, reprezaliataj en Sovetunio
 1933: Kimra ĵurnalisto Gareth Jones publikigis raporton pri ekzisto de la Granda Malsato en Ukrainio en la jaroj 1932-1933
 1936: Tria Regno: en referendumo Hitler ricevis 99% da voĉoj favore al okupado de Rejnlando
 Dua mondmilito:
 1940: Germana okupado de Pollando: SS-anoj pafekzekutis en Firlej 69 personojn, venĝo pro partizana agado de la taĉmento de Henryk Dobrzański; en distrikto Ostrów Wielkopolski polico arestis nokte de la 28/29-a de marto pli ol 300 polojn, venĝe pro devojigo de ŝarĝotrajno fare de nekonatoj
 1941: "Libreja Informa Bulteno por Ĝenerala Gubernio" aperis germanlingve; en puntendaro en Kirova provinco mortis d-ro pri filozofio kaj literaturisto Stanisław Cywiński, arestita kun 300 reprezentantoj de la pola intelektularo de Vilno dum la unua soveta okupado de la urbo; "Dziennik Żołnierza" (Ĵurnalo de Soldato), aperanta en Skotlando publikigis vastan artikolon Ni havas du malamikojn: Same Germanio kiel Rusio konsideris Pollandon ĉefobstaklo en siaj ekspansiaj streboj, germanoj orienten, moskvanoj okcidenten. (...); fino de marbatalo ĉe kabo Matapan (la plej suda parto de Peloponezo); brita kaj aŭstralia ŝiparo venkis italan mararmeon; Batalfronto de Mediteraneo, Proksima Oriento kaj Afriko: batalo de Kabo Tenaro finita - granda malvenko de la itala mararmeo; Orientafrika Fronto: afrika 11-a Infanteria Divizio konkeris Dire-Daŭo; en Vieno okazis staba konferenco pri atako al Jugoslavio; Usono promesis ampleksigi Lend-Lease al Jugoslavio
 1942: Germanaj regopovoj faris novan administracian dividon de la pola Galicio laŭ distriktoj: Brzeżany, Czortków kaj Tarnopol en nuna Ternopila provinco, Kałusz, Kołomyja kaj Stanisławów en nuna Ivano-Frankivska provinco, vilaĝa Lvovo kaj Lvovo, Rawa Ruska, Kamionka, Sambor, Stryj, Złoczów kaj Drohobiĉ en nuna Lviva provinco; japana venko en batalo de Sumatro; Lubeko: post aeratako de Royal Air Force bruliĝis Marienkirche kaj detruiĝis kvinono de la Malnova Urbo
 1943: Volinia masakro: taĉmento de la Ukraina Ribela Armeo, armita de germanoj, frumatene kruele masakris najbare polajn vilaĝojn Pendyki kaj Pieńki (proksime al Kostopil), ankaŭ pereis saviĝintaj de pogromo loĝantoj de alia pola setlejo Tomaszów — la sekvan tagon oni trovis 150 neidentigeblajn korpojn, komune entombigitajn; Kontraŭpolismo: ukrainaj naciistoj murdis 40 polojn en vilaĝo Halinówka (proksime al Lucko); Pola Rezistomovado: partizana taĉmento „Jędrusiów” kune kun Pola Enlanda Armeo frakasis germanan malliberejon en Mielec liberigante 126 enprizonigitojn; germana polico pafmortigis en Varsovio 21 personojn, en tio profesoron pri mikrobiologio Roman Nitsch, kaj dum enketado de Gestapo en Poznań sinmortigis literaturisto Stefan Balicki, partoprenanto de sekreta instruado; germana polico transportis judojn de Skopjo al ekstermejo Treblinka; Katin: germana militista unuo sub kontrolo de germana profesoro Gerhard Bhutz de Vroclava Universitato komencis eltombigadon de polaj oficiroj el amasaj tomboj malkovritaj februare - laŭ invito de germanaj regopovoj kaj konsento de la Pola Subtera Ŝtato partoprenis ĝin pola verkisto kaj publicisto Józef Mackiewicz; nokte Bomba Korpuso de RAF atakis Berlinon
 1944: Orienta Fronto: Ruĝa Armeo konkeris Kołomyja, kaj trupoj de 1-a Ukraina Fronto Ĉernivcon; germana polico pafekzekutis en ruinoj de Varsovia geto ĉirkaŭ 150 personojn; nokte de la 29-a/30-a de marto taĉmento de Ukraina Ribela Armeo murdis 56-140 polajn loĝantojn de la vilaĝo Wołczków apud Stanisławów; Pola Rezistomovado: taĉmento de Kamparanaj Batalionoj el areo Krasnystaw embuskis kontraŭ germanoj (8 ĝendarmoj pereis, el tio komandanto, oni malarmiligis 5 policanojn, unu pola soldato mortfalis kaj 2 vundiĝis), alia taĉmento de la areo bruligis ponton, apud Biała Podlaska embuske oni malarmigis 20 ĝendarmojn, kelkaj pereis, taĉmento de Hieronim Dekutowski malarmigis 12 soldatojn de Wehrmacht, kiuj konvojis forprenadon de brutaro; al koncentrejo Ravensbrück alvenis transporto kun 72 polinoj de Krakovo; Hinda Oceano: japana submarŝipo I-26 sinkigis la ŝipon "Richard Hovey" - ŝiprompiĝintoj estis murditaj; nokte RAF atakis Nurenbergon
 1945: Norde de Braniewo trupoj de la 3-a Belorusa Fronto likvidis restaĵojn de germana 4-a Armeo - de la 13-a ĝis la 29-a de marto 46 448 militkaptitoj iris al mallibero; germanaj policanoj pafmortigis en Żywiec 5 personojn; de la 28-a/29-a de marto soveta aviado bombis Sopron; Slovakio: trupoj de 2-a Ukraina Fronto liberigis Vráble, Komjatice, Šurany, Komárno; Hungario: trupoj de 3-a Ukraina Fronto ekregis Kapuvár, Kőszeg, Szombathely kaj transpaŝis landlimon kun Aŭstrio; Okcidenta Fronto: usona 7-a Armeo transiris la riveron Neckar, ties 49-a Infanteria Divizio eniris al Mannheim, usona 3-a Armeo finis likvidon de la malamiko el Frankfurto, kaj la 1-a finis ĉirkaŭigi Ruhr-regionon; 3-a Kirasita Divizio de usona 7-a Armea Korpuso marŝante al Paderborn atingis Brilon; 21-a Armea Grupo de 9-a Ameo ekregis Dorsten; brita 2-a Armeo atingis Beikelort kaj Stadtlohn; soveta registaro oficiale agnoskis la registaron de marŝalo Josip Broz Tito; surteriĝo de specialaj sabotaj trupoj de Usona Mararmeo antaŭ la batalo de Okinavo - en la sanga batalado usonaj aeraj unuoj perdis ĉirkaŭ 50 000 homojn, kaj la japanoj ĉ. 110 000 homojn
 1945: Postmilita Pollando: fondita la 18-an de aŭgusto 1944, Pola-Sovetunia Komisiono pri esploro de la germanaj krimoj en koncentrejo Majdanek ĉesis labori; en Krakovo fondiĝis Komisiono pri Esploro de Germanaj-Naziaj krimoj en Aŭŝvico; en Olsztyn estis fondita Muzeo de Warmio kaj Mazurio
 1945: Zuriko: kun la premiero de Nun ili denove kantas la teatraĵo de Max Frisch estis unuafoje prezentita
 1947: En Madagaskaro komenciĝis kontraŭfranca ribelo
 1951: Usonaj komunistoj Ethel kaj Julius Rosenberg estis pro spionado favore al Sovetunio kondamnitaj je mortpuno
 1956: Sovetiaj sciencistoj prezentis en Londono unuan elektronan mikroskopon
 1959: Premiero de la usona komedio Iuj preferas ĝin varman, reĝisorita de Billy Wilder
 1959: En aviada katastrofo en Centr-Afrika Respubliko pereis prezidento Barthélemy Boganda
 1960: La 5-a Eŭrovido-Kantokonkurso okazis en Londono
 1969: La 14-a Eŭrovido-Kantokonkurso okazis en Madrido
 1971: Usona krimulo Charles Manson kaj liaj kunlaborantoj estis mortkondamnitaj
 1973: Vjetnama milito: la lastaj usonaj taĉmentoj forlasis Vjetnaman respublikon — entute pereis 930 000 soldatoj de Nord-Vjetnamio, 180 000 de Sud-Vjetnamio kaj 45 000 usonanoj
 1974: Ŝenŝjio: malkovro de Terakota Armeo apud sarkofago de la unua imperiestro de Ĉinio Qin Shihuangdi
 1982: Kanada Akto estis aprobita de la Parlamento de Unuiĝinta Reĝlando
 1983: Tekokomputilo eniris merkaton en Usono
 1985: Katolikismo: la 1-a Monda Junulara Tago komenciĝis en Romo
 1989: Parizo: inaŭguro de la piramido de Luvro
 1992: Milito pri Ĉednestrio: la 14-a armeo de la Armitaj fortoj de Rusio intervenis por ĉesigi la internan militon en Ĉednestrio (Moldavio)
 1995: Pollando: Konsilio pri Etiko de Amaskomunikiloj fondiĝis - laŭ iniciato de la Asocio de Polaj Ĵurnalistoj
 1998: Portugalio: malfermo de la plej longa en Eŭropo Ponto Vasco da Gama trans la rivero Taĵo
 1999: Himalajo: la plej forta tertremo depost pli ol 90 jaroj okazis en Utar-Pradeŝo, mortigante ne malpli ol 100 homojn en la nuna Utarakando
 2004: Eksaj membroj de Varsovia Traktato, Bulgario, Estonio, Latvio, Litovio, Rumanio, Slovakio, kaj Slovenio aliĝis al NATO
 2004: Irlando kiel unua en la mondo enkondukis malpermeson fumi en manĝejoj
 2006: Plena suna eklipso videbla en Norda Afriko, Turkio kaj Kazaĥio
 2006: Ismail Hanija iĝis ĉefministro de Palestina Aŭtonomio
 2006: Eksprezidento de Liberio Charles Taylor estis arestita
 2010: Metroo de Moskvo: du atencoj per sinmortigo okazis fare de islamistoj — pereis 39 personoj, 102 estis vunditaj
 2011: 65 personoj pereis kaj ĉirkaŭ 100 vundiĝis dum rekonkero de okupita de ribelantoj sidejo de lokaj regopovoj en Tikrit (norda Irako)
 2011: NASA-kosmosondilo MESSENGER sendis unuan foton de Merkuro
 2014: Andrej Kiska iĝis prezidento de Slovakio
 2015: Islom Karimov denove iĝis prezidento de Uzbekio
 2015: Post prezidenta baloto en Niĝerio kaj elekto de Muhammadu Buhari opozicio unuafoje transprenis la regopovon
 2017: Briteliro: ĉefministro Theresa May komencis retiriĝon de Britio el Eŭropa Unio
 2022: Ŝtata entombigo en kripto de la Nacia Panteono en Krakovo de la pola mondfama komponisto Krzysztof Penderecki - prokrastita pro la kronvirusa pandemio
 Invado de Rusio en Ukrainion:
 2022: 34-a tago de la rusa agreso: la pasintan tagon Ukraina Aer-Armeo paffaligis 17 aercelojn; urbestro de Mariupolo: en sieĝata urbo pereis preskaŭ 5 mil personoj, inkluzive de 210 infanoj; ĉefo de Ministerio pri Eksteraj Aferoj de Ukrainio post supozata provo de venenigo de 3 personoj dum traktado diris: la traktantoj devas ne manĝi, ne trinki kaj ne tuŝi surfacon dum interparoloj kun rusoj — fronte de la delegitaro en Istanbulo estos Oleksij Reznikov kaj Miĥajlo Podoljak; post la interparoloj en Istanbulo rusoj limigos sian aktivevon ĉirkaŭ Kievo kaj Ĉernihivo; de la militkomenco al Ukrainio revenis 510 mil ukrainoj (ĉ. 75-80% estis viroj); ĝis nun rusoj detruis pli ol 60 templojn kaj sanktejojn; en la batalo pri Irpin pereis beloruso batalanta flanke de Ukrainio en belorusa bataliono; rezulte de raketa atako al la sidejo de administracio en Mikolajivo 12 personoj pereis, 22 estis vunditaj; aperis lasta numero de opozicia "Novaja gazeta" kun la kovrilo: "RUSIO. BOMBARDAS. UKRAINION"; Dmitro Kuleba alvokis ĉiujn landojn por leĝe malpermesi uzon de la simbolo "Z", per kiu estis markitaj armeaj veturiloj partoprenantaj la invadon, kaj sur privataj aŭtoj estis uzata por apogi la rusan agreson; BBC: Ĉiu kvina mortigito, pri kiu informas Rusio, estas oficiro, kaj plimulto de mortigitaj rusaj soldatoj estas paraŝutistoj; dana bierfarejo Carlsberg forlasas Rusion; rusoj ĝis nun forkaptis ĉ. 30 reprezentantojn de lokaj regopovoj, aktivuloj kaj ĵurnalistoj — sume ĉ. 40 mil ukrainaj civitanoj estis perforte forveturigitaj al Rusio kaj Belorusio; 70 personoj, pacientinoj kaj medicina skipo, el pornaska malsanulejo en Mariupolo devige forveturigitaj al Rusia Federacio; Rusio forigis 10 diplomatojn el Litovio, Latvio kaj Estonio - responde al agnosko de rusaj diplomatoj personoj ne dezirataj fare de Baltaj landoj; Belgio, Nederlando, Irlando kaj Ĉeĥio forigas sume 43 rusajn diplomatojn; Novaĵagentejo Bloomberg suspektas sian agadon en Rusio kaj Belorusio, Johnson & Johnson suspektas liveron de siaj produktoj pri perona higieno; forta atako de retpiratoj detruis infrastrukturon de rusa trafikflugejo; alvoko de Pollando kaj Germanio al EU: Po 1000 eŭroj por ĉiu rifuĝinto el Ukrainio (Pollando malgraŭ akcepto de pluraj milionoj de virinoj kaj infanoj ricevis nenion); en rusa Belgorodo okazas eksplodoj de magazenoj kun municio 
 2023: Pasinttage rusia armeo pripafis 4 regionojn de Ĥarkiva provinco; ukraina armeo rebatis 57 sturmojn kaj paffaligis bombaviadilon Su-24M; 610 rusiaj soldatoj pereis; oni identigis ruson, kiu rekomendis bomban atakon al la teatro en Mariupolo, kie kaŝiĝis centoj da homoj; Centro de Nacia Rezisto pretigis mapon kun 45 tendaroj de "reedukado" de ukrainaj infanoj, kaj 12 armeaj; patro de 12-jara filino, pro kontraŭmilita desegno de la knabino farita en lernejo, estis kondamnita de juĝejo apud Tula al 2 jaroj de punkolonio, la filino sendita al orfejo; arkitekto el Sankt-Peterburgo estis kondamnita al 5,5 jaroj da mallibero pro kontraŭmilitaj enskriboj en sociaj retejoj; rusa ambasadoro en Svedio minacas, ke post ties eniro al NATO ĝi estos rajtigita celo por la rusa venĝo — la ambasadoro estis vokita por ricevi proteston kontraŭ enmiksiĝo al la procedo de eniro al NATO; Kanado ĉi-jare pruntos al Ukrainio 1,9 mld da dolaroj; usona Cargill somere ĉesos eksporti grenon de Rusio; Britio: Rusio perdis pli ol 220 000 soldatojn mortigitajn kaj vunditajn, kaj ties monataj perdoj estas 35 fojojn pli grandaj ol en Afganio

Naskiĝoj 

 1187: Arturo la 1-a (Bretonio), nevo de Johano (Anglio) (m. 1203)
 1281: Castruccio Castracani, itala kondotiero kaj duko de Lucca (m. 1328)
 1468: Karlo la 1-a de Savojo, princo de Savojo kaj Piemonto (m. 1490)
 1484: Johann Spangenberg, germana protestantisma predikisto, superintendanto, reformisto kaj pedagogo (m. 1550)
 1553: Vicencos Kornaros, kreta poeto verkinta epopeon Erotokritos en kreta dialekto de la greka lingvo (m. ĉirkaŭ 1613)
 1561: Santorio Santorio, itala kuracisto esplorinta metabolon, fizikisto kaj inventisto eltrovinta akvoliton (m. 1636)
 1735: Johann Karl August Musäus, germana verkisto kaj literaturkritikisto (m. 1787)
 1747: Johann Wilhelm Häßler, germana komponisto kaj orgenisto (m. 1822)
 1759: Alexander Chalmers, skota verkisto kaj eldonisto, aŭtoro de biografia vortaro (m. 1834)
 1769: Marŝalo Soult, franca politikisto, militisto de Napoleonaj Militoj, ĉefministro de Francio (m. 1851)
 1787: Carl Sprengel, germana agronomo, pioniro pri uzo de sintezaj sterkoj (m. 1859)
 1788: Karlo Maria Isidro de Burbono, hispana nobelo, unua karlista pretendanto al la hispana trono (m. 1855)
 1790: John Tyler, prezidento de Usono (1841-45), konata de la anekso de Respubliko Teksaso (m. 1862)
 1801: József Torma, hungara historiisto kaj politikisto (m. 1864)
 1807: Wincenty Gostkowski, pola juristo, horloĝisto kaj entreprenisto (m. 1884)
 1816: Tsultrim Gyatso, la 10-a dalai-lamao de tibeta budhismo el la skolo Gelugpao (m. 1837)
 1819: Edwin Drake, usona naftoindustria entreprenisto borinta unuan en la mondo funkciantan naftoputon en Pensilvanio (m. 1880)
 1826: Wilhelm Liebknecht, germana socialdemokrato (m. 1900)
 1832: Julius Mařák, ĉeĥa pentristo kaj grafikisto, influita de la Ĉeĥa nacia renaskiĝo (m. 1899)
 1832: Theodor Gomperz, aŭstra klasika filologo (m. 1912)
 1842: Géza Entz, hungara biologo, zoologo, profesoro, filo de Ferenc Entz (m. 1919)
 1861: Francesco Barbèri, itala ŝtatoficisto kaj esperantisto el Romo (m. 1930)
 1864: Joseph Noulens, franca politikisto, prezidanto de arbitracia komisiono dum la pola-ukraina milito (m. 1944)
 1869: Aleš Hrdlička, usona kuracisto kaj antropologo, esploristo de indianoj kaj ilia deveno, subtenanto de la Universitato de Karolo (m. 1943)
 1872: Henry William Hetzel, usona instruisto pri arto, esperantisto el Pensilvanio, kiun li oficiale reprezentis dum UK 1912, UK 1914 kaj UK 1930, prezidanto de la Esperanto-Asocio de Norda Ameriko (m. 1951)
 1873: Tullio Levi-Civita, itala matematikisto, esploristo de tensoroj, disĉiplo de Gregorio Ricci-Curbastro, konata de la simbolo de Levi-Civita (m. 1941)
 1874: Ferenc Szolga, hungara/rumania hungara mineralogo, instruisto (m. nekonata)
1885: Max Wießner, germana eldonisto kaj ĵurnalisto
 1885: Dezső Kosztolányi, hungara verkisto, poeto, tradukisto, enestanta en Hungara Antologio (m. 1936)
 1892: József Mindszenty, hungara kardinalo apoginta hungaran revolucion, 15-jara fuĝinto al usona ambasedo en Budapeŝto (m. 1975)
 1895: Ernst Jünger, germana verkisto (m. 1998)
 1896: Wilhelm Ackermann, germana matematikisto, konata de la Akermana funkcio (m. 1962)
 1899: Lavrentij Berija, soveta politikisto, ĉefo de NKVD, ekzekutita (m. 1953)
 1900: Kázmér Géza Werner, hungara verkisto, teatra reĝisoro (m. 1985)
 1900: Vilmos Pröhle, rumania hungara verkisto, poeto, grafikisto (m. nekonata)
 1902: Marcel Aymé, franca verkisto (m. 1967)
 1905: Jenő Rejtő, hungara humura verkisto (m. 1943)
 1908: Ernő Grünbaum, rumania hungara pentristo (m. 1945)
 1910: József Kecskés, rumania hungara ekonomikisto kaj ekonomihistoriisto (m. nekonata)
 1920: István Hegyi, rumania hungara ĵurnalisto, muzikkritikisto
 1923: Laŭlum, ĉina esperantisto, tradukisto kaj verkisto, kontribuinta al fondo de Ĉina Esperanto-Ligo kaj redaktado de "El Popola Ĉinio", esperantiginta i.a. la romanojn Frosta Nokto kaj Ĉe akvorando, kaj la novelon Aŭtuno en la Printempo, membro de la Akademio de Esperanto, konata de la 222 Simplaj Versaĵoj por Komencantoj (m. 2012)
 1929: Lennart Meri, estona verkisto, la unua prezidento de Estonio (m. 2006)
 1930: Anerood Jugnauth, ĉefministro kaj prezidento de Maŭricio (m. 2021)
 1937: Gordon Milne, angla futbalisto, membro de la angla nacia teamo de futbalo
 1939: Terence Hill, itala naĝisto kaj aktoro, rolinta en la filmo Winnetou II
 1940: Astrud Gilberto, brazila kantistino de ĵazo
 1941: Renato Corsetti, itala lingvisto, esperantologo kaj interlingvisto, prezidanto de TEJO kaj UEA, prezidanto de Itala Esperanto-Federacio, kontribuinto al Studadsesioj de AIS, membro de la Akademio de Esperanto
 1943: John Major, ĉefministro de Britio
 1943: Vangelis, greka komponisto, kreinto de elektronika muziko kaj de filma muziko (m. 2022)
 1945: Gábor Simon, rumania hungara flutisto, direktoro de hungara operejo de Kluĵo
 1948: Kázmér Kurta, rumania hungara pentristo
 1950: Mory Kanté, gvinea kantisto (m. 2020)
 1953: Danny Elfman, usona komponisto kaj kantisto
 1957: Christopher Lambert, usona aktoro
 1963: Elle Macpherson, aŭstralia aktorino kaj fotomodelo
 1964: Zsuzsanna Nagy, rumania hungara kuracistino
 1964: Árpád Daradics, hungara pentristo kaj grafikisto
 1965: Paraskevi Patoulidou, greka atletikistino
 1968: Lucy Lawless, novzelanda aktorino
 1974: Goro Christoph Kimura, japana lingvisto, redaktoro de simpozia lernolibro pri interlingvistiko, kontribuanto al omaĝaj libroj La arto labori kune kaj En la mondon venis nova lingvo
 1979: Ferenc Jámbor, rumania hungara reklamgrafikisto
 1984: Mohamed Bouazizi, tunizia vendisto, kies sinbruligo kaŭzis tunizian ribelon (m. 2011)

Mortoj 
 -87: Wu Di, imperiestro de Ĉinio el dinastio Han (n. -156)
 1058: Stefano la 9-a, papo, adepto de fraŭleco, murdita (n. 1020)
 1519: Francesco la 2-a Gonzaga, itala kondotiero, markizo de Mantovo (n. 1466)
 1612: István Szamosközy, hungara verkisto pri historio de Hungario (n. 1570)
 1697: Nikolaus Bruhns, germana komponisto de la Nordgermana orgenskolo kaj orgen- kaj violon-virtuozo (n. 1665)
 1772: Emmanuel Swedenborg, sveda sciencisto, teologo, filozofo, viziulo kaj mistikulo, interpretisto de Biblio, enestanta en la Indekso de malpermesitaj libroj (n. 1688)
 1778: Charles Wesley, kunfondinto de Metodismo-movado (n. 1707)
 1792: Gustavo la 3-a, reĝo de Svedio fondinta Svedan Akademion (n. 1746)
 1794: Nicolas de Condorcet, franca filozofo, matematikisto kontribuinta al infinitezima kalkulo, politikisto kaj politologo, pioniro de feminismo de la unua ondo (n. 1743)
 1803: Gottfried van Swieten, nederlanda diplomato kaj mecenato de komponistoj (n. 1733)
 1822: Johann Wilhelm Häßler, germana komponisto kaj orgenisto (n. 1747)
 1852: Sámuel Méhes, hungara instruisto, verkisto, akademiano (n. 1795)
 1863: Józef Lompa, pola instruisto, poeto kaj publicisto, pioniro de la nacia renaskiĝo en Supra Silezio (n. 1797)
 1870: Paul Émile Botta, franca arkeologo kaj konsulo en Aleksandrio, Mosulo kaj Tripolo, malkovrinta palacon de Sargon la 2-a (n. 1802)
 1891: Georges Seurat, franca postimpresionisma pentristo (n. 1859)
 1896: Leó Frankel, hungara komunista revoluciulo (n. 1844)
 1903: Pista Dankó, hungara komponisto, violonisto (n. 1858)
 1905: Pál Böhm, hungara pentristo, la unua majstro de László Paál (n. 1839)
 1911: Alexandre Guilmant, franca orgenisto kaj komponisto (n. 1837)
 1912: Robert Scott, brita esploristo de Antarkto (n. 1868)
 1924: Charles Villiers Stanford, brita komponisto (n. 1852)
 1932: Mihály László, hungara instruisto kaj verkisto okupiĝanta pri Bukovino, kunfondinto de Societo Petőfi (n. 1849)
 1937: Karol Szymanowski, pola komponisto, pianisto, pedagogo, apartenanta al la grupo de komponistoj el Juna Pollando (n. 1882)
 1939: Gerardo Machado, prezidento de Kubo konstruinta Kapitolon de Havano (n. 1871)
 1945: Sándor Ferenczy, rumania hungara biologo (ornitologo) (n. 1901)
 1950: József Gabriel, rumania hungara kaj germana presisto, publicisto, redaktoro (n. 1862)
 1959: Barthélemy Boganda, unua ĉefministro de Centr-Afrika Respubliko (n. 1910)
 1964: László Viski Balás, hungara pentristo kaj instruisto (n. 1909)
 1970: Anna Louise Strong, usona ĵurnalistino (n. 1885)
 1970: Lev Kuleŝov, soveta kinisto kaj kinteoriisto, kunfondinto de VGIK, Popola artisto de Sovetunio (n. 1899)
 1975: Gerhard Kirchner, germana orgenkonstruisto (n. 1907)
 1976: Lajos Dálnoki Veress, hungara general-kolonelo, verkisto, kontraŭkomunisto (n. 1889)
 1977: Eugen Wüster, aŭstra industriisto, leksikografo, fondinto de la scienco pri terminologio, enkondukinto de la termino esperantologio kaj planlingvo, kontribuinta al la moderna informa socio kaj Internacia Organizaĵo por Normigado, prilaborinto de Zamenhof-Radikaro kaj de Enciklopedia Vortaro Esperanta-Germana, kies arkivaĵoj estas en la Universitato de Vieno (n. 1898)
 1982: Carl Orff, germana komponisto kaj dirigento, konata kiel muzikedukisto kaj aŭtoro de la verko Carmina Burana (n. 1895)
 1992: Paul Henreid, aŭstra-usona aktoro kaj reĝisoro, konata de la filmo Amkanto (n. 1905)
 1998: Stanisław Świstak, pola oficisto, aktivulo de Esperanto-movado en Pollando el Krakovo, kunlaboranto de Skolta esperanto-movado, prezidanto de Pola Esperanto-Asocio kaj organiza gvidanto de UK 1987 en Varsovio, ĉiĉerono al Esperanto-kongresoj kaj direktoro de Esperantotur-filio, membro de la Estraro de UEA pri informado kaj turismo, distingita kiel Merita Esperantisto (n. 1941)
 2001: Helge Ingstad, norvega verkisto kaj esploristo, malkovrinto de vikinga setlejo L'Anse aux Meadows en Novlando (n. 1899)
 2001: John Lewis, usona ĵaza pianisto kaj komponisto (n. 1920)
 2002: Dániel Veress, hungara literaturhistoriisto, dramverkisto (n. 1929)
 2012: Sándor Fodor, rumania hungara verkisto (n. 1927)
 2013: Enzo Jannacci, itala kantaŭtoro, komponisto, ĵazpianisto, aktoro (n. 1935)
 2016: Nil Gileviĉ, belorusa verkisto, poeto, politikisto kaj tradukisto en la belorusan lingvon de slavaj verkoj (n. 1931)
 2016: Patty Duke, usona teatra, filma kaj televida aktorino (n. 1946)
 2017: Aleksej Abrikosov, soveta, rusia Nobelpremiita fizikisto okupiĝinta pri fiziko de solidoj kaj kiamaniere magneta flukso trapenetras superkonduktantojn (n. 1928)
 2019: Dieter Schlesak, rumanlanda germanlingva verkisto (n. 1934)
 2020: Krzysztof Penderecki, pola komponisto, dirigento, muzikpedagogo kaj avangardisto (n. 1933)
 2020: Hans Erasmus, nederlanda esperantisto (n. 1933)

Specialaj tagoj kaj festoj 
 Romkatolika Eklezio: Stefano la 9-a, papo
 Respubliko Ĉinio: Tago de Revoluciaj Martiroj, ankaŭ Junula Tago
 Centr-Afrika Respubliko: Tago de Boganda

Tagoj de semajno 

La 29-a de marto estas (laŭ gregoria kalendaro):

 Dimanĉo en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099;
 Lundo en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094;
 Mardo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Merkredo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Ĵaŭdo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Vendredo en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097;
 Sabato en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098.

 
Almanako
29
03
0329